Postavljena pitanja i odgovori na radionici o otvorenim **natječajima iz mjera razvoja poljoprivredne proizvodnje Krapinsko-zagorske županije održanoj dana** 30. siječnja 2017. godine u Velikoj galeriji grada Zaboka, Zivtov trg 10/II kat.

1. **Da li na otvorene natječaje za provedbu mjera razvoja poljoprivredne proizvodnje u 2017. godini poljoprivredno gospodarstvo koje nije u sustavu PDV-a može podnijeti zahtjev za potporu?**

Da, na otvorene natječaje za provedbu mjera razvoja poljoprivredne proizvodnje Krapinsko-zagorske županije zahtjev za dodjelu potpore mogu podnijeti sva poljoprivredna gospodarstva, bez obzira da li su u sustavu PDV-a ili ne.

1. **Da li jedno poljoprivredno gospodarstvo može podnijeti zahtjev za dodjelu potpore na dva ili više natječaja tijekom 2017. godine?**

Da, jedno poljoprivredno gospodarstvo u 2017. godini može podnijeti zahtjev za dodjelu potpore na više raspisanih natječaja Krapinsko-zagorske županije.

1. **Da li poljoprivredno gospodarstvo po raspisanom natječaju za ulaganje u modernizaciju i povećanje konkurentnosti poljoprivrednika u preradi i stavljanje na tržište poljoprivrednih i prehrambenih proizvoda na području Krapinsko-zagorske županije za 2017. godinu može prijaviti više prihvatljivih aktivnosti u jednom zahtjevu?**

Da, poljoprivredno gospodarstvo može u zahtjevu po navedenom natječaju zatražiti potporu za više prihvatljivih aktivnosti koje će provesti na svom gospodarstvu.

1. **Da li poljoprivredno gospodarstvo po raspisanom natječaju za ulaganje u modernizaciju i povećanje konkurentnosti poljoprivrednika u preradi i stavljanje na tržište poljoprivrednih i prehrambenih proizvoda na području Krapinsko-zagorske županije za 2017. godinu u prihvatljivoj aktivnosti: kupnja opreme za skladištenje, hlađenje, čišćenje, sušenje, zamrzavanje, sortiranje i pakiranje poljoprivrednih proizvoda, može ostaviti potporu za opremu za opremanje mini sirane npr. kao što je kotao za sirenje i preša za sireve?**

Ne, oprema za preradu, odnosno u ovom slučaju za proces prerade u mini siranama nije prihvatljiva aktivnost za dodjelu potpore. Prihvatljive aktivnosti su kupnja opreme za skladištenje, hlađenje, čišćenje, sušenje, zamrzavanje, sortiranje i pakiranje poljoprivrednih proizvoda.

1. **Da li udruga može u jednom zahtjevu za potporu po Javnom natječaju za financiranje programa i projekta poljoprivrednih udruga Krapinsko-zagorske županije u 2017. godini ostvariti potporu kroz program/projekt koji sadrži više prihvatljivih aktivnosti za dodjelu potpore?**

Da, kroz program/projekt u kojem su predviđene dvije ili više prihvatljivih aktivnosti korisnik može ostvariti potporu po ovom natječaju.

1. **Da li udruga koja organizira posjet proizvođačima i/ili prerađivačima poljoprivrednih proizvoda može ostvarili potporu ukoliko organizira posjet zemljama EU-a, te da li se priznaju troškovi prikazani u ponudama i računima u eurima?**

Da, udruga može izvršiti posjet zemljama članicama EU-a, te troškovi takvog putovanja mogu biti izraženi u eurima, no prilikom izračuna potpore uzima se konverzija eura u kune po srednjem tečaju na dan donošenja Odluke o dodjeli potpore.

1. **Da li udruga može organizirati putovanje za 18 osoba, ali da su u taj broj, osim članova udruge uključeni i članovi njihovih obitelji?**

Ne, za dodjelu potpore za organiziranje putovanja minimalan broj putnika/sudionika mora biti isključivo 18 članova udruge.

1. **Da li ispunjeni obrasci i prilozi na elektroničkom mediju po Javnom natječaju za financiranje udruga mogu biti pohranjeni u Wordu?**

Ne, obrasci i dokumenti na elektroničkom mediju moraju biti pohranjeni isključivo u PDF formatu, a obrazac proračuna u Excelu.

1. **Da li je kupnja poljoprivredne mehanizacije kao npr. traktora prihvatljiva aktivnost po natječaju za ulaganje u modernizaciju i povećanje konkurentnosti poljoprivrednika u preradi i stavljanje na tržište poljoprivrednih i prehrambenih proizvoda na području Krapinsko-zagorske županije za 2017. godinu?**

Ne, kupnja poljoprivredne mehanizacije nije prihvatljiva aktivnost po ovom natječaju.